આ જ પ્રમાણે ગુજરાત અને ખાસ તો અમદાવાદ, સુરત અને રાજકોટ જેવાં શહેરોની પણ વાત કરીએ તો ચોમાસાએ ગુજરાતના બનાસકાંઠાને જબરદસ્ત ધમરોળ્યું તો બનાસકાંઠાની સાથે અન્ય શહેરો ત્યાર બાદના તબક્કામાં આજે પણ પરેશાન છે અને આ મામલે પબ્લિકમાં આક્રોશ વધે તેવી બાબત તે છે કે, ખતરનાક વરસાદ જે વરસ્યો તે એક અઠવાડિયું વરસ્યો, પણ આ સમય દરમિયાન તેણે અમદાવાદ જેવા મેગાસિટીના રોડ-રસ્તાઓને ગામડાંઓને પણ સારા કહેવડાવે તેવા કરી નાખ્યા, પણ વાત આટલેથી અટકતી નથી અને આપણી કમનસીબીએ આજે એક મહિના બાદ પણ રોડ-રસ્તાઓ તેવા ને તેવા જ તૂટેલા અને ધૂળિયા છે અને વધુમાં નિષ્ણાતોએ હાલમાં જ આ અંગે અભિપ્રાય પણ આપ્યો છે કે, ધૂળિયા રસ્તાને કારણે ઊડતાં રજકણો પણ સ્વાઈન ફ્લૂના ફેલાવવા પાછળ જવાબદાર છે.